Why Prohibition Of Adultery And Interest Are Not Categorized As Sunnah?
بہت شکریہ لیکن اس حوالے سے تسلی نہیں ہوئی کہ خور و نوش کی حرمتیں عمل کیسے ہیں؟ اور سود اور زنا کی حرمت عمل کیوں نہیں ہے؟ جبکہ دونوں کا تعلق حرمت سے ہے۔ اور شراب کی حرمت کو کہاں رکھا جائے گا؟
اصل سنت جانور کا ذبیحہ اور ذبیحہ کے وقت تسمیہ ہے۔ یہ حرمتیں اس ذبیحہ کے ذیل میں بیان ہو گئیں ہیں۔ تاکہ ذبیحہ جو سنت ہے اس کا معاملہ صاف ہو جائے۔ سود، زنا جوا وغیرہ اصلا حرام کام ہیں۔ اس لیے سنت کا ان سے کوئی تعلق نہیں۔ ان کا تعلق علم سے ہے ۔۔ شراب بھی اصلا حرام ہے۔ فطرت اس کی حرمت کا فتوی دیتی ہے۔ اس لیے یہ بھی سنت میں شامل نہیں ہوگی۔ یعنی شراب نہ پینا سنت نہیں ہے۔ سنت ایسے بیان نہیں ہوتی۔ البتہ یوں کہیں گے کہ جانور کو اللہ کا نام لے کر ذبح کرنا سنت ہے۔ البتہ مردار اور خون حرام ہیں۔ سنت میں وہ چیزیں شامل ہوتی ہیں جو دینی نوعیت کے عملی کام ہیں۔ جانوروں کی حرمت اس لیے سنت کے ذیل میں بیان ہوئی کہ لوگ ان مردہ جانوروں کو ذبیحہ کا متبادل سمجھ کر نہ کھا لیں۔ ان کے بارے میں اشتباہ ہو سکتا تھا۔ ان کا معاملہ بھی علم کا ہے مگر سنت کو واضح کرنے کے لیے ان کا بیان آیا ہے۔ باقی چیزوں کا معاملہ اصلا علم سے ہے کہ وہ حرام ہیں۔ یہ سنت نہیں ہو سکتیں جو عمل کی چیز ہے۔۔